CELEX: 62012CA0347
Language: el
Date: 2014-05-08 00:00:00
Title: Υπόθεση C-347/12: Απόφαση του Δικαστηρίου (πέμπτο τμήμα) της 8ης Μαΐου 2014 [αίτηση του Cour de cassation du Grand-Duché de Luxembourg (Λουξεμβούργο) για την έκδοση προδικαστικής αποφάσεως] — Caisse nationale des prestations familiales κατά Ulrike Wiering, Markus Wiering [Προδικαστική παραπομπή — Κοινωνική ασφάλιση — Κανονισμός (ΕΟΚ) 1408/71 — Κανονισμός (ΕΟΚ) 574/72 — Οικογενειακές παροχές — Οικογενειακά επιδόματα — Επίδομα ανατροφής τέκνων — «Elterngeld»  — «Kindergeld»  — Υπολογισμός της συμπληρωματικής αντισταθμιστικής παροχής]

30.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 202/3
            
         Απόφαση του Δικαστηρίου (πέμπτο τμήμα) της 8ης Μαΐου 2014 [αίτηση του Cour de cassation du Grand-Duché de Luxembourg (Λουξεμβούργο) για την έκδοση προδικαστικής αποφάσεως] — Caisse nationale des prestations familiales κατά Ulrike Wiering, Markus Wiering
   (Υπόθεση C-347/12) (1)
   
   ([Προδικαστική παραπομπή - Κοινωνική ασφάλιση - Κανονισμός (ΕΟΚ) 1408/71 - Κανονισμός (ΕΟΚ) 574/72 - Οικογενειακές παροχές - Οικογενειακά επιδόματα - Επίδομα ανατροφής τέκνων - «Elterngeld» - «Kindergeld» - Υπολογισμός της συμπληρωματικής αντισταθμιστικής παροχής])
   2014/C 202/03
   Γλώσσα διαδικασίας: η γαλλική
   
      Αιτούν δικαστήριο
   
   Cour de cassation du Grand-Duché de Luxembourg
   
      Διάδικοι στην υπόθεση της κύριας δίκης
   
   Caisse nationale des prestations familiales
   
      κατά
   
   Ulrike Wiering, Markus Wiering
   
      Αντικείμενο
   
   Αίτηση προδικαστικής αποφάσεως — Cour de cassation du Grand-Duché de Luxembourg — Ερμηνεία των άρθρων 1, στοιχείο κα', περίπτωση i, 4, παράγραφος 1, στοιχείο η', και 76 του κανονισμού (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, όπως ισχύει κατόπιν της τροποποιήσεώς του (EE ειδ. έκδ. 05/001, σ. 73) — Ερμηνεία του άρθρου 10, παράγραφος 1, στοιχείο β', περίπτωση i, του κανονισμού (ΕΟΚ) 574/72 του Συμβουλίου, της 21ης Μαρτίου 1972, περί του τρόπου εφαρμογής του κανονισμού 1408/71 (EE ειδ. έκδ. 05/001, σ. 138) — Περιεχόμενο της έννοιας «οικογενειακή παροχή» — Εργαζόμενος ο οποίος κατοικεί στη Γερμανία και ασκεί το επάγγελμά του στο Λουξεμβούργο — Σώρευση των δικαιωμάτων λήψεως οικογενειακών παροχών — Υπολογισμός της συμπληρωματικής αντισταθμιστικής παροχής που καταβάλλεται από το Λουξεμβούργο — Συνυπολογισμός των γερμανικών επιδομάτων ανατροφής τέκνων «Elterngeld» και «Kindergeld»
   
      Διατακτικό
   
   Τα άρθρα 1, στοιχείο κα', περίπτωση i, και 4, παράγραφος 1, στοιχείο η', του κανονισμού (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, όπως τροποποιήθηκε και ενημερώθηκε με τον κανονισμό (ΕΚ) 118/97 του Συμβουλίου, της 2ας Δεκεμβρίου 1996, όπως τροποποιήθηκε με τον κανονισμό (ΕΚ) 1606/98 του Συμβουλίου, της 29ης Ιουνίου 1998, καθώς και το άρθρο 10, παράγραφος 1, στοιχείο β', περίπτωση i, του κανονισμού (ΕΟΚ) 574/72 του Συμβουλίου, της 21ης Μαρτίου 1972, περί του τρόπου εφαρμογής του κανονισμού 1408/71, όπως τροποποιήθηκε και ενημερώθηκε με τον κανονισμό 118/97, έχουν την έννοια ότι, σε περίπτωση όπως η επίμαχη στην υπόθεση της κύριας δίκης, για τον υπολογισμό της συμπληρωματικής αντισταθμιστικής παροχής που ενδεχομένως οφείλεται σε διακινούμενο εργαζόμενο στο κράτος μέλος απασχολήσεώς του δεν πρέπει να λαμβάνονται υπόψη όλες οι οικογενειακές παροχές που καταβλήθηκαν στην οικογένεια του εργαζομένου αυτού δυνάμει της νομοθεσίας του κράτους μέλους κατοικίας καθόσον, υπό την επιφύλαξη των επαληθεύσεων στις οποίες πρέπει να προβεί το αιτούν δικαστήριο, η προβλεπόμενη από τη γερμανική νομοθεσία παροχή «Elterngeld» δεν είναι της ίδιας φύσεως, κατά την έννοια του άρθρου 12 του κανονισμού 1408/71, με την προβλεπόμενη από την ίδια νομοθεσία παροχή «Kindergeld» και τα προβλεπόμενα από τη λουξεμβουργιανή νομοθεσία οικογενειακά επιδόματα.
   
      (1)  ΕΕ C 287 της 22.9.2012.